Αλέξης Φαλέκας

Ο  Αλέξης Φαλέκας (Αθήνα, 1 Αυγούστου 1976) είναι Έλληνας πρώην καλαθοσφαιριστής και νυν προπονητής καλαθοσφαίρισης. Διαθέτει ύψος 1,89 μέτρα και αγωνιζόταν στη θέση του Πόιντ γκαρντ.

 Σταδιοδρομία 

 Ως αθλητής 
Ο Φαλέκας γεννήθηκε στην Αθήνα. Πραγματοποίησε τα πρώτα του μπασκετικά βήματα στα τμήματα υποδομής του Α.Ν.Ο. Γλυφάδας.«Ο Φαλέκας και πάλι στην... πλατεία» , άρθρο στον ιστότοπο Nooz.gr, 2 Οκτωβρίου 2003. Ξεκίνησε την επαγγελματική καριέρα του φορώντας τα χρώματα του Γ.Σ. Αμαρουσίου για μία πενταετία (1997-2002), συγκεντρώνοντας εμπειρίες τόσο από την Α1 Εθνική, όσο και από την Α2 Εθνική.Alexis Falekas, στατιστικά στην ιστοσελίδα ProBallers.com.  Με τους κιτρινόμαυρους αγωνίστηκε δύο χρονιές στο Κύπελλο Κόρατς (1999-00 και 2001-02 - τη δεύτερη έφτασε μέχρι τα ημιτελικά),Falekas, Alexandros, στατιστικά στον επίσημο ιστότοπο της FIBA Europe.  ενώ την ενδιάμεση περίοδο, 2000-01, πανηγύρισε την κατάκτηση του Κυπέλλου Σαπόρτα.«Το Μαρούσι στο πάνθεον, 74-72 τη Σαλόν και σήκωσε το Κύπελλο Σαπόρτα», άρθρο στον ιστότοπο In.gr, 17 Απριλίου 2001.«Όταν το Μαρούσι κατέκτησε το Σαπόρτα!», αφιέρωμα στον ιστότοπο Gazzetta.gr, 17 Απριλίου 2013. Στον αγώνα του τελικού, που διεξήχθη στη Σάλα Κονφερνετσίνγια της Βαρσοβίας, με αντίπαλο τη γαλλική Ελάν Σαλόν, αγωνίστηκε 25 λεπτά, σημείωσε 13 πόντους και ήταν από τους πρωταγωνιστές. Την ίδια χρονιά, και συγκεκριμένα στις 7 Απριλίου 2002, συμμετείχε στον τελικό του Κυπέλλου Ελλάδος, γνωρίζοντας την ήττα με σκορ 74-66 από τον Ολυμπιακό στο Σ.Ε.Φ.«Η ιστορία των τελικών Κυπέλλου Ανδρών» , πληροφορίες στον επίσημο ιστότοπο της Ε.Ο.Κ.

Επόμενος σταθμός στην καριέρα του ήταν ο Πανιώνιος, ομάδα στην οποία παρέμεινε για μία τριετία (2002-05). Το καλοκαίρι του 2003 ανακοινώθηκε η απόκτησή του από τον Άρη Θεσσαλονίκης, ωστόσο δεν αγωνίστηκε για την ομάδα αυτή και αφού έμεινε ελεύθερος υπέγραψε νέο συμβόλαιο με τον Πανιώνιο.«Επέστρεψε στην πλατεία ο Φαλέκας», άρθρο στον ιστότοπο Contra.gr, 2 Οκτωβρίου 2003. Με τους Νεοσμυρνιώτες συμμετείχε επίσης στο FIBA Europe Champions Cup της περιόδου 2002-03. Τη χρονιά 2005-06 ο Φαλέκας υπέγραψε συμβόλαιο με τον πρωτοεμφανιζόμενο στην Α1 Εθνική Κολοσσό Ρόδου.«Ενισχύθηκε ο Κολοσσός Ρόδου», άρθρο στον ιστότοπο του NovaΣΠΟΡ FM, 15 Οκτωβρίου 2005. Ακολούθησε μια μονοετής θητεία στην Α.Γ.Ε. Χαλκίδα, που τότε αγωνιζόταν στην Α2 Εθνική. Ο παίκτης παρέμεινε κατόπιν στην ίδια κατηγορία για λογαριασμό του Πανοράματος, κατακτώντας παράλληλα το Πρωτάθλημα της περιόδου 2007-08.

Την τριετία 2008-11 ο Φαλέκας αγωνίστηκε στον Ίκαρο Καλλιθέας, βοηθώντας τον να ανέλθει βήμα-βήμα από τη Β' στην Α1 Εθνική.«Φαλέκας και Μελάς στον Ίκαρο» , άρθρο στον ιστότοπο Sport24.gr, 12 Ιουλίου 2008. Το καλοκαίρι του 2011 υπέγραψε συμβόλαιο με την ΑΕΚ Αθηνών, η οποία είχε μόλις υποβιβαστεί από την Α1 Εθνική, αντιμετωπίζοντας σοβαρά οικονομικά και αγωνιστικά προβλήματα.«Ανακοίνωσε τέσσερις η ΑΕΚ», άρθρο στον ιστότοπο OnSports.gr, 14 Αυγούστου 2012.«Συνεχίζουν Φαλέκας, Δέσπος, Πολυτάρχου στην ΑΕΚ», άρθρο στον ιστότοπο Gazzetta.gr, 28 Ιουνίου 2013.

Τον Αύγουστο του 2014, κι έχοντας κλείσει μια τριετία με τους κιτρινόμαυρους, ο καλαθοσφαιριστής έλαβε μεταγραφή σε ηλικία 38 ετών στον Ίκαρο Νέας Σμύρνης, ομάδα της Γ' Εθνικής Κατηγορίας. 

 Ως προπονητής 
Λίγο αργότερα επισημοποιήθηκε η συνεργασία του με την ΑΕΚ για την οποία ανέλαβε το ρόλο του βοηθού προπονητή. Ως βοηθός προπονητής υπήρξε στο πλευρό των Βαγγέλη Ζιάγκου,  Ντράγκαν Σάκοτα, Γιούρι Ζντοβτς, Σωτήρη Μανωλόπουλου, του Λούκα Μπάνκι και του Ηλία Παπαθεοδώρου και πιστώθηκε μέρος των εγχώριων και διεθνών διακρίσεων της ΑΕΚ«Συνεχίζει ο Φαλέκας» , άρθρο στον ιστότοπο SuperBasket.gr, 11 Νοεμβρίου 2014.. Αποτέλεσε παρελθόν από την Ένωση τον Σεπτέμβριο του 2019, μετά από οκτώ χρόνια συνολικής παρουσίας στην ομάδα (2011-2019.

Τον Σεπτέμβριο του 2019, μετακόμισε στην Κίνα για λογαριασμό των Ξινγιάνγκ Φλάινγκ Τάιγκερς, μιας από τις καλύτερες ομάδες της κινέζικης λίγκας, ως βοηθός του Αμερικάνου προπονητή Μπράιαν Γκούριαν. Αποχώρησε από την Κίνα στις αρχές του 2020, λόγω της πανδημίας του κορονοϊού.

Τον Σεπτέμβριο του 2020, επέστρεψε στην Κίνα, αυτή τη φορά για λογαριασμό των Ζετζιάνγκ Λάιονς.

 Εθνική Ελλάδας 
Με τα χρώματα της Εθνικής Ελλάδος ο αθλητής συμμετείχε στους Μεσογειακούς Αγώνες του 2001 που διοργανώθηκαν στην Τύνιδα.Αλέξης Φαλέκας , στατιστικά στην επίσημη σελίδα της Ε.Ο.Κ.

 Τίτλοι 

 Συλλογικοί 

 Ως αθλητής 

 Γ.Σ. Αμαρουσίου 

 Κύπελλο Σαπόρτα: (2001)

 Ίκαρος Καλλιθέας 

 Πρωτάθλημα Α2 Εθνική: (2011)

 Α.Ε.Κ. 

 Πρωτάθλημα Α2 Εθνική: (2014)

 Ως  βοηθός προπονητή 

 Α.Ε.Κ. 

 Μπάσκετμπολ Τσάμπιονς Λιγκ: (2018)
 Κύπελλο Ελλάδας: (2018)

 Παραπομπές 

 Εξωτερικοί σύνδεσμοι 

 Alexis Falekas, στατιστικά στην επίσημη ιστοσελίδα της FIBA. 
 Falekas, Alexandros, στατιστικά στον επίσημο ιστότοπο της FIBA Europe. 
 Alexis Falekas, στατιστικά στην ιστοσελίδα ProBallers.com. 
 Alexis Falekas, στατιστικά στην ιστοσελίδα DraftExpress.com. 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΑΝΟΓ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Α.Γ.Ε. Χαλκίδας
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Ικάρου Καλλιθέας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ικάρου Νέας Σμύρνης
Κατηγορία:Προπονητές καλαθοσφαίρισης ΑΕΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων